El Güegüense

El Güegüense (Spanish kasa mu no ɔkyerɛ: [el ɣweˈɣwen.se]; wɔsan frɛ no Macho Ratón, wɔbɔ no [ˈma.tʃo raˈton]) yɛ aserewsɛm ahwɛgor a ɔyɛ nwoma a odzi kan a wɔyɛe wɔ Nicaragua wɔ Etubrafo ekyir. Wobu no dɛ Latin Amerika etubrafo ber mu nsɛm a ɔda nsoew sen obiara no mu kor na ɔyɛ Nicaragua amandze kwan do edwindze a ɔyɛ nwanwa a ɔdze ndwom, asaw na agor bɔ mu.

Na nkaedum bi so wɔ hɔ a wosii wɔ Rotonda (roundabout) finimfin wɔ Managua, dze hyɛɛ no ​​enyimnyam. Wɔyɛ El Güegüense wɔ San Sebastián afahyɛ ase wɔ Dirimba (Carazo Dwumadibea) fitsi Sanda 17 kesi 27.

 Abɔse 
Ɔkyerɛwfo bi a wɔammbɔ ne dzin na ɔkyerɛw agorhwɛbea agor no wɔ afeha a ɔtɔ do 16 mu, na ɔmaa ɔyɛɛ Atɔe Afa no mu agor/asaw edwuma a akyɛr sen obiara a ɔyɛ aborɔfo no mu kor. Wɔdze ano dze mae mfeha pii kesii dɛ ewiei koraa no wɔkyerɛw too hɔ na wotsintsimii yɛɛ no ​​nwoma wɔ 1942 mu. Dɛ mbrɛ nkyerɛase a odzi kan a wɔkyerɛw kyerɛ no, asɛm no wɔ nkyerɛwdze 314 na ahyɛsa no wɔkyerɛwee wɔ Nahuat na Spania kasa nyinara mu.

 Etymology 
Agordzi ne dzin fi ne nyimpa tsitsir, El Güegüense, a wonyaa fii Nahuat asɛmfua Wewej mu, a ɔkyerɛ ‘akwakoraa’ anaa ‘nyansafo’.

 Abakɔsɛm 
'El Güegüense' gyina hɔ ma Nicaragua amanndze, ntsi, UNESCO bɔɔ dawur dɛ ɔyɛ 'Adasamba Egyapadzeu a Wɔdze Anom na Ma Wonntum Nnhu no Edwindze a Ɔyɛ Fɛw' wɔ afe 2005 mu a ɔmaa Nicaragua yɛɛ ɔman kor pɛr wɔ Amerika Finimfin na aman esia a ɔwɔ Latin Amerika a ɔwɔ edwindze ebien a wɔabɔ ho dawur no mu kor a UNESCO na yɛe.